Üldkohtu (seitsmes koda) 20. detsembri 2019. aasta määrus – Dragomir vs. komisjon

(kohtuasi T-297/19)

Lepinguväline vastutus – Õigusriik – Kohtusüsteemi sõltumatus – Õigus õiglasele kohtumenetlusele – Isikuandmete kaitse – Komisjoni meetmete võtmata jätmine selle tagamiseks, et Rumeenia täidaks oma kohustusi – Isikutele õigusi andva õigusnormi piisavalt selge rikkumine – Ilmselgelt õiguslikult põhjendamatu hagi

1. Lepinguväline vastutus – Tingimused – Õigusvastasus – Kahju – Põhjuslik seos – Kumuleeruvad tingimused – Ühe tingimuse puudumine – Hagi tervikuna rahuldamata jätmine (ELTL artikli 340 teine lõik) (vt punktid 14–16)

2. Lepinguväline vastutus – Tingimused – Liidu institutsioonide tegevusetus – Nõue, et täitmata oleks jäetud õigusaktist tulenev tegutsemiskohustus (ELTL artikli 340 teine lõik) (vt punktid 17 ja 18)

3. Lepinguväline vastutus – Tingimused – Üksikisikutele õigusi andva õigusnormi piisavalt selge rikkumine – Isikutele õigusi andev õigusnorm – Mõiste – Komisjoni kohustus esitada Euroopa Parlamendile ja nõukogule aruandeid Rumeenia koostöö‑ ja jälgimiskorra raames – Välistamine (Komisjoni otsus 2006/928, artikkel 2) (vt punktid 31–34)

4. Lepinguväline vastutus – Õigusnormist tuleneva tegutsemise kohustuse rikkumine liidu institutsioonide poolt – Komisjoni meetmete võtmata jätmine selle tagamiseks, et Rumeenia täidaks oma kohustusi seoses õigusriigi, kohtusüsteemi sõltumatuse ja õigusega õiglasele kohtumenetlusele – Liikmesriigi kohustuste rikkumise tuvastamise menetluse algatamise otsuse vastu võtmata jätmine – Komisjoni kohustus tegutseda – Puudumine – Õigusvastasuse puudumine liidu lepinguvälise vastutuse kohaldamiseks (ELTL artikli 340 teine lõik; Bulgaaria Vabariigi ja Rumeenia Euroopa Liitu vastuvõtmise tingimusi ja korda käsitlev 2005. aasta protokoll, artiklid 37 ja 38) (vt punktid 35–40, 48, 49 ja 62–64)

5. Kahju hüvitamise hagi – Ese – Kahju hüvitamise nõue tulenevalt kahjust, mille on põhjustanud liidu õigust rikkudes tegutsenud liikmesriigi asutused – Liikmesriigi kohtute pädevus (ELTL artikkel 268 ning artikli 340 teine ja kolmas lõik) (vt punktid 41 ja 42)

6. Euroopa Liidu õigus – Põhimõtted – Õiguspärase ootuse kaitse – Tingimused – Administratsiooni antavad konkreetsed tagatised (vt punktid 44–46)

7. Lepinguväline vastutus – Tingimused – Üksikisikutele õigusi andva õigusnormi piisavalt selge rikkumine – Isikutele õigusi andev õigusnorm – Mõiste – Komisjoni aruanded direktiivi täitmise kohta – Komisjoni järelevalve liidu õiguse kohaldamise tagamiseks – Välistamine (ELL artikkel 17; ELTL artikli 340 teine lõik; Euroopa Parlamendi ja nõukogu direktiiv 95/46, artikkel 33) (vt punktid 55, 56 ja 60)

8. Lepinguväline vastutus – Tingimused – Õigusvastasus – Komisjoni poolt rikkumismenetluse algatamata jätmine – Asjaolu, mis ei ole õigusvastane (ELTL artikkel 258 ja artikli 340 teine lõik) (vt punkt 58)

9. Kohtumenetlus – Menetlust korraldavad meetmed – Menetlustoimingud – Üldkohtu kaalutlusõigus (vt punktid 67–69)

Ese

ELTL artikli 268 alusel esitatud nõue hüvitada kahju, mis on hagejale väidetavalt tekitatud esiteks asjaolu tõttu, et komisjon ei täitnud oma kohustusi selle tagamisel, et Rumeenia järgiks õigusriigi ja kohtute sõltumatuse põhimõtteid ning õigust õiglasele kohtulikule arutamisele, ning teiseks seetõttu, et komisjon ei täitnud oma kohustusi seoses isikuandmete kaitsega.

Resolutsioon

1. Jätta hagi rahuldamata.